Komilxon Kattayev. Komilxon Salohiddinovich Kattayev — Oʻzbekistonlik taniqli matnshunos, tarixchi-manbashunos olim. Maxdumi Aʼzam Dahbediy ilmiy-tadqiqot fondi asoschisi va rahbari. Doʻstlik ordeni (2022) sohibi. Komilxon Kattayev Mahdumi Aʼzamning avlodlaridan biri oʻlaroq uning merosini ommalashtirish bilan shugʻullanadi. U, shuningdek, 20 yil mobaynida Chokardiza qabristonida ilmiy tadqiqotlar olib borgan. Komilxon Kattayev boshchiligidagi ilmiy guruh Burhoniddin Margʻinoniy dafn etilgan qabr manzilini aniqlagan.